স্টিফেন লেকক
স্টিফেন লেকক (১৮৬৯- ১৯৪৪) কানাডীয় সাহিত্যের সর্বকালের সবচেয়ে সফল হাস্যরসের লেখক । ব্যঙ্গ ও কৌতুকের মিশেলের একাকার স্টিফেনের প্রথম বই প্রকাশিত হয়েছিল ৩৭ বছর বয়সে। এলিমেন্টস অব পলিটিক্যাল সায়েন্স শিরোনামের গ্রন্থটির লেখক তার আগেই শিকাগো বিশ্ববিদ্যালয় থেকে পিএইচডি ডিগ্রি অর্জন করে ম্যাকগিল বিশ্ববিদ্যালয়ে অধ্যাপনায় নিযুক্ত। ইংল্যান্ডে জন্মগ্রহণকারী এই লেখক পরিবারের সাথে কানাডায় অভিবাসী হন সাত বছর বয়সে। রাষ্ট্রবিজ্ঞানী এই অধ্যাপক দেরিতে বই লেখা শুরু করলেও একেবারে কম নয় তার গ্রন্থ সংখ্যা। প্রবন্ধ গ্রন্থের সংখ্যা বাইশটি। এছাড়াও দুটি জীবনী, একটি আত্মজীবনীমূলক গ্রন্থও তিনি রচনা করেছিলেন ।